2. A rifo i nchumu wukulu lowu chaviwaka hi vanhu hinkwavo hikuva hi wona makumu. Michini leyi hi kambelaka hi yona ya hluleka ku vona xitsongwatsongwani lexi nga tlulela munhu exikarhi ka mavhiki ma mune na tsevu, swingaleswi swi nga endleka ku muchini wu ku u hava H.I.V. kuve u ri na yona kambe muchini wu tsandzekile ku yi vona Longoloxa swilo xik. Ku suka eka vulehi ku ya eka vukomi. Ambalelo ra Gezani na Miyelani a ri nga hlayeki, n'wetsimelo ra vona a ri tlunya na nyeleti ya dyambu. Mfafazelo lowu a wu nuhela eka vona onge a wu lo endleriwa vona ntsena. Ndzi kale ndzi tshinela ndzi suka ndzi yima lahaya ndzi ku: "Hexx, loko o va mina." Loko ndza ha yime kwalaho ndzi vuye ndzi titwa ndzi ri muteki wa kona, ndzi n'wayitela ndzi tsaka. Movha lowu a wu xinge vatekani a wu hlovisiwile bya yindlu ya Van der Merwe, titimelelo wa rona wonge a wo kasela ku nghena epalamende ya le Jerusalem wa mavandla. Ku ngheniwile ekerekeni ya Bethesda laha mfundhisi M.M. Maphalakatsa a pfuleke ntirho hi xikhongelo hi tindzimi ta matilo leti khomiseke ntshungu xilebvu lero wu tsandzeka hambi ku ri ku goga nomu. Maxaka na vanghana va vatekani va nyikiwile nkarhi wo tikhorisa hi ku chumbuta switsongo hi vatekani. Ivi mufundhisi a hlaya Rito emahlweni ka vatekani lava a va khinsame xintsumi emahlweni kakwe. A hetelela hi ku va khongelela hi tindzimi ta vaGabriel, Mikael, Rafael - tintsumi ta tilo, a va katekisa, a va hlanganisa ku va nyama yin'we. Va layiwa na ku layiwa, kutani va yimisiwa ha un'weun'we, va hlambanya hi voxe leswaku va ta fa swin'we, va gimeta hi ku tswontswana emahlweni ka ntshungu. Nkarhi lowu a va tswontswana, makhwela, tinanga, timpepe, maboma, swivuvutana na swimbe a swi hahlula lwangu ra kereke. Swi va tano na loko va tlhomana tirhingi. Van'watikhamera va titlonyile hi swifaniso swa siku. Lavo n'wayan'waya mahungu va rhwale va ya thathela. Mufundhisi u komberile un'wana ku tlherisela makhiya ya ntirho eka vinyi va wona, kutani munghana wa Miyelani, yena Ramasa Lungu u ma tlheriserile hi ntsako. Va humeterile va kongoma le ka Mathebula ku ya miyeta nyoka, hi nkarhi wolowo xivuvutana, n'wana wa nkulungwana na hinkwaswo a swi handzula matilo.